Bernard Grech, ritratt Parlament TV .td_uid_2_61f3ccab43623_rand.td-a-rec-img{text-align:left}.td_uid_2_61f3ccab43623_rand.td-a-rec-img img{margin:0 auto 0 0} Il-Kap tal-Oppożizzjoni Bernard Grech qal li l-Gvern kien qed joħnoq il-libertajiet tan-nies, issa kellu jċedi għax għandu bżonn li kulħadd joħroġ jivvota u neħħa r-restrizzjonijiet fuq min mhuwiex vaċċinat. Meta kien qed jitkellem fil-parlament waqt id-dibattitu fuq il-liġi li timplimenta l-miżuri tal-Estimi, Grech qal li madanakollu xorta baqa' jiddiskrimina kontra dawk li jaħdmu fil-qasam tal-kultura u tal-Isport. Huwa spjega li jekk kien hawn rata għolja li ħadu l-booster, allura ma kienx hemm bżonn li jidħlu miżuri bħalma daħlu fis-17 ta' Jannar li jillimitaw l-moviment tan-nies. "Issa waqgħet il-maskra għax lill-Prim Ministru jinteressah biss is-siġġu tal-poter. Ma jistax jibqa' jiddiskrimina u għalhekk neħħejthom il-miżuri li ħabbart fis-17 ta' Jannar," nsista Grech. Il-Kap tal-Oppożizzjoni attakka lill-Prim Ministru u qal li Abela "ossessjonat li jipprova jaqbeż lil Joseph Muscat iżda ma jistax għax jaf li hu (Muscat) ikbar minnu." "Jien m'għandix problema li naħdem u nitkellem fuq il-predeċessur tiegħi Adrian Delia," nsista Grech. Hu qal li l-Prim Ministru hu ndeċiz, reattiv u ma jemminx fid-djalogu għax inċert fuqu nnifsu u biex iżomm kontroll tas-sitwazzjoni jrid jiddeċiedi hu. "Fil-politika jrid jkollok clout (influwenza politika), trid tiltaqa' man-nies, titkellem mal-esperti u mbagħad toħroġ bis-soluzzjonijiet," spjega Grech. Hawn semma' kif il-Gvern għamel tiegħu diversi inizjattivi li ħareġ bihom il-Partit Nazzjonalista fost il-ħruġ tal-vowċers, t-trattament tal-IVF b'xejn u l-idea tal-Metro. Minkejja dan, l-Gvern baqa' jkaxkar saqajh fuq it-trattament tal-IVF. "Sur Viċi Prim Ministru flok ħallast lill-Campaign Manager tiegħek €136,000 fl-istess flus kont tipprovdi t-trattament tal-IVF għal 45 persuna b'xejn," insista Grech. "Illum sirna nafu li l-Viċi Prim Ministru ngaġġja miegħu xejn anqas minn 27 person of trust meta magħna kien ikollna tnejn, tlieta, erbgħa, ħamsa l-aktar," attakka Grech "Din hi l-assurdità li qed ngħixu illum, intom fis-sakra tal-ħela u hemm nies li m'għandhomx biex jgħaddu u aħna se nibqgħu niġu hawn u nitkellmu," nsista Grech. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61f3ccab43b0c_rand.td-a-rec-img{text-align:left}.td_uid_3_61f3ccab43b0c_rand.td-a-rec-img img{margin:0 auto 0 0}